Œuvres de Saint-Amant/Le Paresseux
# Œuvres de Saint-Amant/Le Paresseux

* LE PARESSEUX. SONNET.
* Accablé de paresse et de melancholie,
* Je resve dans un lict où je suis fagoté,
* Comme un lievre sans os qui dort dans un pasté,
* Ou comme un Dom-Quichot en sa morne folie.
* Là, sans me soucier des guerres d’Italie,
* Du comte Palatin, ny de sa royauté,
* Je consacre un bel hymne à cette oisiveté
* Où mon ame en langueur est comme ensevelie.
* Je trouve ce plaisir si doux et si charmant,
* Que je crois que les biens me viendront en dormant,
* Puisque je voy des-jà s’en enfler ma bedaine,
* Et hay tant le travail, que, les yeux entr’ouvers,
* Une main hors des draps, cher Baudoin, à peine
* Ay-je pû me resoudre à t’escrire ces vers.
